**Mindszenty Köznevelési Ösztöndíj**

**Pályázati kiírás általános iskolában és középiskolában tanuló diákok számára a 2022-2023-as tanévre.**

**Pályázat célja**

A Szombathelyi Egyházmegye létrehozta a Mindszenty József Alapítványt azzal a céllal, hogy segítse a szegény sorsú, de tanulni akaró gyermekek, fiatalok tanulmányait. A hátrányos helyzetből, a mélyszegénységből való kitörés egyik legfőbb útja a tanulás. Mindszenty József bíboros még zalaegerszegi apát plébánosi szolgálata alatt minden évben kb. 35 szegény sorsú diák taníttatását fizette. Ennek mintájára a Mindszenty József Alapítvány meghirdeti a Mindszenty Köznevelési Ösztöndíjat.

**Pályázók köre:**

Pályázhat az a tanuló, akinek:

* életkora 10-23 év közötti
* általános iskolában vagy középiskolában nappali rendszerű oktatásban tanul
* családjában az egy főre jutó nettó jövedelem 60.000 Ft alatti, a családi pótlékot is beleértve
* akinek a tanulmányi átlageredménye a pályázat benyújtását megelőző tanévben elérte a 3,00-as átlagot a magatartás és szorgalom értékelését is figyelembe véve
* a tanuló a Szombathelyi Egyházmegye területén állandó lakcímmel rendelkezik
* akinek a tanulmányaihoz (utazás, étkezési díj, tankönyvek stb.) szükséges anyagiak nem állnak a rendelkezésére

**Pályázat részletei**

Az Alapítvány kuratóriuma félévente értékeli a pályázatokat és ítéli oda legfeljebb 10 hónapra (szeptember – június) az ösztöndíjat. A kuratórium tagjai: 1. zalaegerszegi plébános, 2. egyházmegyei cigánypasztorációs referens, 3. EKIF igazgató.

Az ösztöndíj fordítható tankönyvekre, a tanuláshoz szükséges más eszközökre, útiköltségre, étkezési díjra, otthoni rezsiköltségre, stb.

A megpályázható ösztöndíj támogatás összege 5.000-20.000 Ft/fő/ hónap (10 hónap), a kuratórium kizárólagos döntése szerint.

A vissza nem térítendő támogatás folyósítása havonta banki átutalással vagy helyi kapcsolattartón keresztül, hivatalos átadás-átvételi bizonylat ellenében történik.

A programban a Szombathelyi Egyházmegye területén állandó lakcímmel rendelkező tanulók támogathatók.

**Pályázat benyújtása**

**A pályázatokat szeptember 20-ig és január 31-ig lehet benyújtani.**

Pályázni kizárólag a Szombathelyi Egyházmegye honlapján található Mindszenty József Alapítvány menüpont alatt letölthető pályázati űrlap kitöltésével és az abban előírt mellékletek benyújtásával lehet. A kitöltött pályázati űrlapot postai úton az egyházmegye címére kell elküldeni:

**Szombathelyi Egyházmegye „Mindszenty Köznevelési Ösztöndíj”**

**H-9700 Szombathely, Berzsenyi Dániel tér 3. Pf. 41.**

**A pályázat elszámolása**

A nyertes ösztöndíjas félévente - február 28-ig és július 31-ig - köteles eljuttatni a Kuratórium részére az ösztöndíj felhasználásáról szóló beszámolót levélben, vagy a mindszentyosztondij@martinus.hu e-mail címre küldve elektronikusan. A beszámoló elkészítéséhez szükséges formanyomtatvány az egyházmegye honlapjáról tölthető le.

Az ösztöndíj-támogatás **automatikusan megszűnik**, ha:

1. az ösztöndíjas tanuló a beszámolót határidőre nem készíti el. Ebben az esetben a következő félévre nem kaphat ösztöndíjat, és a következő tanévre nem nyújthat be újabb pályázatot.
2. az ösztöndíjas tanuló tanulói jogviszonya megszűnik